Só lyk strooikussings die seisoen | SARIE
Een van die maklikste en bekostigbaarste truuks om jou huis volgens die seisoene te verander, is om 'n paar nuwe strooikussings aan te skaf. Blomme pronk nou op al wat 'n materiaal is – van "vintage-rose" tot lap wat lyk asof dit met die hand geskilder is.
Blomme en strepe
'n Versameling gestreepte, effekleurige en geblomde kussings werk goed saam. Sorg dat die kleure van die effe materiaal en strepe êrens in die geblomde motiewe voorkom sodat dit minder bont is. Die meeste winkels verkoop ook los oortreksels wat baie bekostigbaar is. Sodoende eindig jy nie met 'n massa kussings wat per seisoen gestoor moet word nie. Belê eerder in goeie vere-en-dons-vulkussings wat jy oor en oor kan gebruik.